Сёлета толькі чатыры выпускнікі ў Крэўскай сярэдняй школе. У пачатковых класах з кожным годам усё больш вучняў. І ў дзіцячым садку павялічылася колькасць выхаванцаў. Дзейнічае ў Крэве і дзіцячая музычная школа. Навучэнцы старэйшых класаў спасцігаюць асновы бізнесу. І са спортам дружаць крэўскія хлопчыкі і дзяўчынкі. Неаднаразова школьная каманда перамагала на раённых спартыўных спаборніцтвах. ТРАДЫЦЫЯЙ стала ў канцы лета праводзіць ля сцен Крэўскага замка свята “Пад знакам Лялівы”. Рыцарскія баі, выступленні народных творчых калектываў, парад персанажаў у гістарычных касцюмах, якія прадстаўляюць насельнікаў як Крэўскага, так і іншых замкаў Беларусі, вялікі выбар сувеніраў — такім ладзіцца жнівеньскі фэст. Кожны з гасцей імкнецца зазірнуць на Юраву гару, каб загадаць там ля валуна сваё жаданне. Завяршаючы вандроўку па старажытным Крэве, і я не ўтрымаўся, каб не загадаць жаданне ў старажытнай сталіцы. Смаргонскі раён